Jaqueline Cristian a fost învinsă de Diane Parry în primul tur al turneului de la Miami, iar în acest moment România mai are o singură reprezentantă pe tabloul feminin de simplu: Sorana Cîrstea.
Jaqueline Cristian, învinsă de Diane Parry - Sorana Cîrstea, ultima româncă de la WTA Miami
Scutită de meciurile din calificări după ce mai multe jucătoare mai bine clasate s-au retras, Jaqueline (82 WTA) a cedat în momentele importante ale partidei cu Parry (54 WTA) și franțuzoaica s-a impus după o oră și 45 de minute de joc, scor 7-6(2), 6-2.
This was a very close match, moreso than the score shows in the 2nd half. Jaqueline put up a good fight. But wasnt able to win the important points enough to stay ahead. Diane Parry defeated Jaqueline Cristian 7-6, 6-2. pic.twitter.com/2se46DYi4G
— Romanian Tennis (@WTARomania) March 19, 2024
Favorită 19 la Miami, Sorana Cîrstea beneficiază de un "bye" (prim tur liber), urmând ca în runda secundă să se dueleze cu învingătoarea meciului dintre Sloane Stephens (41 WTA - campioană la US Open 2017) și Angelique Kerber (342 WTA - fostă lideră mondială și campioană la Australian Open 2016, US Open 2016 și Wimbledon 2018).
Miami Open, turneu din categoria WTA 1000, are loc în perioada 19-31 martie. Se joacă pe suprafață hard, pe tabloul principal se află 128 de jucătoare, iar premiile acordate au valoare totală de $8,995,555. Campioana en-titre este Petra Kvitova (este însărcinată și nu va participa la ediția din acest an).
S-ar putea să te mai intereseze și: